Šumšu
Šumšu [šumš'uu] (vene keeles Шумшу, jaapani keeles 占守島 (Shumushu-tō)) on saar Kuriili saarestikus Suur-Kuriilide põhjarühmas. Saare geograafilised koordinaadid on 50°37'...50°52' N, 156°10'...156°31' E. Kamtšatka poolsaare ja Šumšu saare vahel on umbes 11 km laiune Esimene Kuriili väin. Kamtšatka lõunatipp Lopatka neem on Šumšu põhjatipust Kurbatovi neemest idas. Läände jäävast Paramuširi saarest eraldab teda 1,8 km laiune Teine Kuriili väin. Sealsest Severo-Kurilski linnast jääb ta 2 km kaugusele. Šumšu pindala on 388 km² või 231,4 km. Saare pikkus on 29,5 km ja laius 19,9 km.